cyanic-selkie/wikianc huggingface dataset:
Χαριβάνς Ράι Μπατσάν
Ο Χαριβάνς Ράι Σριβαστάβα (27 Νοεμβρίου 1907 – 18 Ιανουαρίου 2003), γνωστός με το ψευδώνυμο Μπατσάν, ήταν Ινδός ποιητής του λογοτεχνικού κινήματος Νάγι Καβίτα (ρομαντική έξαρση) της λογοτεχνίας των Χίντι του 20ού αιώνα. Γεννήθηκε σε μια Ινδουιστική Αουάντι Ινδική οικογένεια Σριβαστάβα Καγιάσθα, στο Αλλαχαμπάντ στις Ηνωμένες Επαρχίες του Άγρα και Ουντ, στη Βρετανική Ινδία. Ήταν επίσης ποιητής του Χίντι Κάβι Σαμμελάν. Είναι πιο γνωστός για το πρώιμο έργο Μαντχουσάλα (मधुशाला). Ήταν επίσης σύζυγος της κοινωνικής ακτιβίστριας Τέτζι Μπατσάν, πατέρας του Αμιτάμπ Μπατσάν και παππούς του Αμπισέκ Μπατσάν. Το 1986 τιμήθηκε με το Πάντμα Μπουσάν για την υπηρεσία του στη λογοτεχνία των Χίντι.
Πρώτα χρόνια
Ο Μπατσάν ήταν ο μεγαλύτερος γιος των Πρατάπ Ναραγιάν Σριβαστάβ και Σαρασουάτι Ντέβι. Το πατρικό χωριό του ήταν το Μπαμπουπάτι στην επαρχία Πραταπγκάρ, στις Ηνωμένες Επαρχίες των Άγκρα και Ουντ, στη Βρετανική Ινδία (σημερινό Ούταρ Πραντές, Ινδία).
Επίσης ήταν γνωστός ως "Μπατσάν" (που σημαίνει "Παιδί") στο σπίτι. Έλαβε στοιχειώδη εκπαίδευση στο δημοτικό σχολείο και ακολούθησε την οικογενειακή παράδοση της φοίτησης στα Καγιάσθα Πααθσάαλα\ (कायस्थ पाठशाला) για να μάθει τα Ούρντου ως το πρώτο βήμα για μια καριέρα στη νομική.
Σπούδασε στο Πανεπιστήμιο του Αλλαχαμπάντ και το Πανεπιστήμιο Μπανάρας Χίντου. Σε αυτή την περίοδο, ήρθε υπό την επιρροή του κινήματος για την ανεξαρτησία τότε υπό την ηγεσία του Μαχάτμα Γκάντι.
Από το 1941 έως το 1952 δίδαξε στο Τμήμα αγγλικών στο Πανεπιστήμιο του Αλλαχαμπάντ και μετά πέρασε τα επόμενα δύο χρόνια στο Σεντ Κάθεριν Κόλετζ, στο Κέμπριτζ, στο Πανεπιστήμιο του Κέιμπριτζ ολοκληρώνοντας το διδακτορικό του στον Ουίλιαμ Μπάτλερ Γέιτς. Άρχισε τη χρήση του "Μπατσάν" αντί του Σριβαστάβα. Μετά την επιστροφή του στην Ινδία συνέχισε τη διδασκαλία και επίσης υπηρέτησε στο Πανινδικό Ραδιόφωνο στο Αλλαχαμπάντ.
Το 1926, σε ηλικία 19 ετών, ο Μπατσάν παντρεύτηκε την πρώτη του σύζυγο, Σιάμα, που τότε ήταν 14 ετών. Ωστόσο πέθανε δέκα χρόνια αργότερα, το 1936, έπειτα από φυματίωση. Ο Μπατσάν παντρεύτηκε την Τέτζι Μπατσάν το 1941 και ήταν παντρεμένοι μέχρι τον θάνατό του. Απέκτησαν δύο γιους, τους Αμιτάμπ Μπατσάν και τους Ατζιτάμπ Μπατσάν
Συγγραφική καριέρα
Το 1955, ο Μπατσάν μετατοπίστηκε προς το Δελχί για να ενταχθεί στο Υπουργείο Εξωτερικών και για δέκα χρόνια ασχολήθηκε με την εξέλιξη των Χίντι ως επίσημη γλώσσα της Ινδίας.
Επίσης, εμπλούτισε τα Χίντι μέσα από μεταφράσεις μείζονων γραπτών. Ως ποιητής είναι γνωστός για το ποίημά του Μαντχουσάλα (ένα μπαρ που πουλάει αλκοολούχα ποτά). Εκτός από το Ρουμπαϊγιάτ του Ομάρ Καγιάμ, μετέφρασε στα Χίντι το Μάκβεθ και τον Οθέλλο του Σαίξπηρ και το Μπαγκαβάτ Γκίτα. Το Νοέμβριο του 1984 έγραψε το τελευταίο του ποίημα, το "Εκ Νοβέμπερ 1984" για τη δολοφονία της Ίντιρα Γκάντι.
Ο Μπατσάν ήταν υποψήφιος στην Ινδική Ράτζια Σάμπα το 1966 και η Κυβέρνηση του απένειμε το Σαχίτγια Ακάντεμι τρία χρόνια αργότερα. Το 1976 τιμήθηκε με το Πάντμα Μπουσάν για τη συμβολή του στην λογοτεχνία των Χίντι. Τιμήθηκε επίσης με το Σαρασουάτι Σαμμάν για την αυτοβιογραφία τέσσερων τόμων, Κια Μπουλούν Κια Γιάαντ Καρούν, Νίντα Κα Νιρμάν Φιρ, Μπασέρε Σε Ντουρ και Ντασντουάρ Σε Σοπάν Τακ, το βραβείο Σόβιετλαντ Νεχρού και το Βραβείο Λότους στην Αφροασιατική διάσκεψη συγγραφέων.
Ο Μπατσάν πέθανε στις 18 Ιανουαρίου 2003, σε ηλικία 95 ετών, ως αποτέλεσμα των διαφόρων αναπνευστικών παθήσεων. Η γυναίκα του Τέτζι πέθανε τον Δεκέμβριο του 2007, σε ηλικία 93 ετών.
Αυτο-περιγραφή
Ο Μπατσάν συνήθιζε να περιγράφει τον εαυτό του όπως παρακάτω:
Έργα που χρησιμοποιούνται σε ταινίες
Το έργο του Μπατσάν έχει χρησιμοποιηθεί σε ταινίες και μουσική. Παραδείγματα περιλαμβάνουν τα παρακάτω:
Περαιτέρω ανάγνωση
Κατηγορία:Ινδοί συγγραφείς
Εθνική Συσπείρωση (Γαλλία)
Η  Εθνική Συσπείρωση (γαλλ. Rassemblement national), προηγουμένως Εθνικό Μέτωπο (γαλλ. Front National) είναι εθνικιστικό και οικονομικά προστατευτικό κόμμα στην Γαλλία. Το κόμμα ιδρύθηκε το 1972 έχοντας ως στόχο την ενοποίηση πολλών γαλλικών εθνικιστικών κινημάτων της εποχής. Το 1973, το κόμμα ίδρυσε ένα κίνημα νεολαίας, το Εθνικό Μέτωπο Νεολαίας (γαλλ. Front national de la jeunesse).
Ο Ζαν-Μαρί Λε Πεν ήταν ηγέτης του κόμματος από την ίδρυσή του και το αναμφισβήτητο κέντρο του κόμματος μέχρι την παραίτησή του το 2011. Παρόλο που το κόμμα ήταν περιθωριοποιημένο για τα πρώτα δέκα χρόνια της ύπαρξής του, από το 1984 έχει χαρακτηριστεί ως ο κύριος εκπρόσωπος του δεξιού εθνικισμού της Γαλλίας. Τον Μάρτιο του 2018, μετονομάστηκε από "Εθνικό Μέτωπο" σε "Εθνική Συσπείρωση".
Το κόμμα θεωρείται ως η σημερινή μεγαλύτερη πολιτική δύναμη της Γαλλίας προσπερνώντας τους Ρεπουμπλικανούς και το Σοσιαλιστικό Κόμμα Γαλλίας. Οι προεδρικές εκλογές του 2002 ήταν οι πρώτες στις οποίες συμμετείχε ακροδεξιός υποψήφιος στον δεύτερο γύρο, αφού ο Λε Πεν ξεπέρασε τον υποψήφιο του Σοσιαλιστικού Κόμματος Λιονέλ Ζοσπέν στον πρώτο γύρο, ωστόσο ηττήθηκε με πολύ μεγάλη διαφορά από τον Ζακ Σιράκ, υποψήφιο του Συναγερμού για τη Δημοκρατία. Εξαιτίας του γαλλικού εκλογικού συστήματος, η εκπροσώπηση του κόμματος είναι περιορισμένη παρά τα ποσοστά που κερδίζει στις εκλογές. Σημερινή ηγέτιδα του κόμματος είναι η Μαρίν Λε Πεν, η οποία διαδέχτηκε τον πατέρα της το 2011.
Ανάμεσα στις κύριες πολιτικές του κόμματος συμπεριλαμβάνονται ο οικονομικός προστατευτισμός, η προσέγγιση μηδενικής ανοχής σε ζητήματα νόμου και τάξης, και η αντίθεση στη μετανάστευση. Επιπλέον, το κόμμα προωθεί τον ρατσισμό και την ξενοφοβία. Από τη δεκαετία του 1990, το κόμμα έχει γίνει ολοένα και πιο ευρωσκεπτικιστικό. Η αντίθεση στη μετανάστευση του κόμματος έχει εκφραστεί για μη Ευρωπαίους μετανάστες, ενώ υποστηρίζει και την απέλαση παρανόμων, εγκληματιών και άνεργων μεταναστών. Η πολιτική αυτή του κόμματος έχει μετριαστεί σε σχέση με εκείνη της δεκαετίας του 1990.
Εξωτερικοί σύνδεσμοι
Κατηγορία:Γαλλικά πολιτικά κόμματα Κατηγορία:Εθνικιστικά κόμματα Κατηγορία:Ευρωσκεπτικιστικά κόμματα
Ιβάν Ζιντκόφ
Ο Ιβάν Αλεξέγεβιτς Ζιντκόφ είναι Ρώσος ηθοποιός γεννημένος 28 Αυγούστου του 1983.
Βιογραφία
Ο Ιβάν Ζιντκόφ γενήθηκε στις 28 Αυγούστου του 1983 στην Αικατερινούπολη.
Το 2004 αποφοίτησε από την Σχολή Θεάτρου και Τέχνης της Μόσχας.
Από το 2004 έως το 2007 ήταν ηθοποιός του θεάτρου, που έκανε το ντεμπούτο του στο ρόλο του Πέτρου.
Στις 15 Σεπτεμβρίου του 2009 η Τατιάνα και ο Ιβάν απέκτησαν μία κόρη, την Μαρία. Το καλοκαίρι του 2013, το ζευγάρι χώρισε.
Καριέρα
Ο Ιβάν έπαιξε σε πολλές ταινίες και παραστάσεις, αλλά συχνότερα σε τηλεοπτικές σειρές. Μερικές ταινίες του είναι, "Σκοτεινός Κόσμος" με την Σβετλάνα Ιβανόβα, "Μαύρη Αστραπή" με τον Γκριγκόρι Ντομπρίγκιν και την Εκατερίνα Βιλκόβα.
Εξωτερικοί σύνδεσμοι
Κατηγορία:Ρώσοι ηθοποιοί
Γρύπας
Περιγραφή
Είχε σώμα λιονταριού, κεφάλι και φτερά αετού. Επίσης σε μερικές αναπαραστάσεις του φαίνεται πως έχει και ουρά φιδιού. Ο μύθος του θεωρείται ότι προέρχεται από την Μεσοποταμία. Πιθανότατα η γέννηση του μύθου ανάγεται στην εποχή της πρώτης ανακάλυψης απολιθωμάτων δεινοσαύρων από τον προϊστορικό άνθρωπο. Η ράχη του ήταν σκεπασμένη με φτερά και τα νύχια στα λιονταρίσια πόδια του ήταν δυνατά και γαμψά σαν του αετού. Τα νύχια του γρύπα θεωρούνταν πολύτιμα κατά τον Μεσαίωνα επειδή λεγόταν ότι μπορούσαν να ανιχνεύσουν την ύπαρξη δηλητηρίου στα υγρά, χωρίς όμως να μπορούν να το καθαρίσουν.
Πρόσθετες πληροφορίες
Ο γρύπας είναι σύμβολο συνδεδεμένο με τη Μινωική Κρήτη. Σχετικά με τον Μινωικό άπτερο Γρύπα, υπάρχουν ευρήματα αρχαιολογικών ανασκαφών από την Ύστερη Εποχή του Χαλκού, 1450 - 1400 π.Χ. Δύο άπτεροι γρύπες απεικονίζονται δεξιά και αριστερά του θρόνου στην τοιχογραφία στην κύρια αίθουσα του θρόνου (κρητομυκηναϊκή περίοδος 1700 π.Χ. - 1075 π.Χ.) στο Μινωικό ανάκτορο. Οι γρύπες εμφανίζονται άπτεροι, για να δηλώσουν την συνεχή παρουσία τους στον χώρο της αίθουσας του θρόνου. Η μικτή μορφή του άπτερου γρύπα έδινε έκφραση των τριών σφαιρών του κόσμου, της ουράνιας, της επίγειας και της υποχθόνιας, με το αετίσιο του κεφάλι, το λιονταρίσιο σώμα και την φιδίσια ουρά, συμβόλιζε δε την βασιλική και θεία ισχύ.
Ένα δεύτερο παράδειγμα είναι το σφραγιστικό δακτυλίδι με παράσταση θεάς και γρύπα: Χρονολόγηση: Ύστερη Εποχή του Χαλκού, 1450 - 1400 π.Χ. Το μεγαλύτερο μέρος καταλαμβάνει ένας γρύπας, που παριστάνεται σε «ιπτάμενο καλπασμό» να εκτινάσσεται προς τα αριστερά και επάνω, με ανοιγμένα τα φτερά του. Το σώμα του είναι λεπτό και ανάλαφρο, ενώ το κεφάλι του τονίζεται με το μακρύ, γαμψό ράμφος.
Ο Γρύπας ήταν το έμβλημα της αρχαίας πόλης των Αβδήρων. Σε νεότερα σύμβολα απαντάται και στο Έμβλημα της Βάδης-Βυρτεμβέργης.
Κατηγορία:Μυθολογικά όντα
Φιλέταιρος της Περγάμου
Ο Φιλέταιρος (περ. 343 π.Χ. - 263 π.Χ.) ήταν ηγεμόνας της Περγάμου και ιδρυτής της δυναστείας των Ατταλιδών, που βασίλεψε την πόλη έως τα τέλη του 2ου αιώνα π.Χ. Στο Φιλέταιρο, που υπήρξε σύγχρονος του Αλεξάνδρου του Μέγα, αποδίδονται τα εύσημα για τη θεμελίωση της πολιτικής των Ατταλιδών, την οποία ακολούθησαν με σοφία οι διάδοχοί του κτίζοντας ένα ισχυρό ανεξάρτητο κράτος. Διατηρώντας μια μικρή έκταση ανάμεσα στις πανίσχυρες αυτοκρατορίες της ελληνιστικής περιόδου, κατάφερε με έξυπνους διπλωματικούς χειρισμούς να τη μετατρέψει σε ένα καλά οργανωμένο κράτος που διατηρήθηκε ζωντανό παρά τις δυσμενείς συνθήκες που δημιούργησαν οι γαλατικές εισβολές και οι Πόλεμοι των Διαδόχων.
Νεανική ηλικία
Ο Φιλέταιρος γεννήθηκε στην πόλη Τίειον γύρω στο 343 π.Χ., στις βόρειες ακτές της Μικράς Ασίας προς τη Μαύρη Θάλασσα, ανάμεσα στη Βιθυνία προς τα δυτικά και την Παφλαγονία στα ανατολικά. Πατέρας του ήταν ο Άτταλος (πιθανώς μακεδονικής καταγωγής) και μητέρα του η Βόα, μια παλλακίδα και μουσικός από την Παφλαγονία. Ο Στράβων υποστηρίζει πως ο Φιλέταιρος υπήρξε ευνούχος εξαιτίας ενός ατυχήματος κατά την παιδική του ηλικία, όταν βρισκόταν στην αγκαλιά της παραμάνας του σε ένα μέρος με πολύ μεγάλο συνωστισμό. Ήταν τέτοια η πίεση που άσκησε το πλήθος που είχε σαν αποτέλεσμα μια μορφή αναπηρίας για το παιδί. Μια άλλη εκδοχή θέλει την ιστορία αυτή να διαδόθηκε από τους απογόνους του προς διάσωσιν της υστεροφημίας του. Είναι γνωστό ότι οι ευνούχοι απολάμβαναν κατά την αρχαιότητα την εμπιστοσύνη των βασιλέων επειδή θεωρητικά, εφόσον δεν μπορούσαν να αποκτήσουν απογόνους για να τους κληροδοτήσουν πλούτο και εξουσία, δεν έτρεφαν φιλοδοξίες για αρπαγή του στέμματος. Κατ’ επέκταση ίσως η οικογένειά του να οδηγήθηκε στο τέχνασμα αυτό με την ελπίδα να ακολουθήσει ο Φιλέταιρος λαμπρή πολιτική καριέρα, συμπαρασύροντας φυσικά στην άνοδο και την οικογένειά του.
Σύμφωνα με τον Παυσανία μεγαλώνοντας υπήρξε ακόλουθος του Δόκιμου, ενός από τους αξιωματικούς του Αντίγονου του Μονόφθαλμου. Με τον τρόπο αυτό βρέθηκε εν μέσω των πολέμων που ακολούθησαν το θάνατο του Αλεξάνδρου του Μέγα το 323 π.Χ. ανάμεσα στους παλαιούς συμπολεμιστές του για τη Διαδοχή στο θρόνο της αυτοκρατορίας που δημιούργησε. Όταν ο Δόκιμος παρέδωσε το 302 π.Χ. στον στρατηγό Λυσίμαχο τόσο τη ζωή όσο και την περιουσία του, ο νεαρός ευνούχος περιήλθε επίσης στα χέρια του Λυσίμαχου που είχε πλέον αναδειχθεί Βασιλιάς της Θράκης. Στον Φιλέταιρο ανατέθηκε η διαχείριση του θησαυροφυλακίου της Περγάμου, που φιλοξενούσε θησαυρό εννέα χιλιάδων ταλάντων από ασήμι κατά τον Στράβωνα. Ο Φιλέταιρος υπήρξε ικανός στη θέση αυτή και αποδείχτηκε άξιος εμπιστοσύνης για πολύ καιρό.
Αυτονόμηση της Περγάμου
Ωστόσο ο Οίκος του Λυσίμαχου υπέφερε από ενδοοικογενειακές διαμάχες. Ο γιος του, Αγαθοκλής, που ήταν ιδιαίτερα λαοφιλής, βρήκε το θάνατο το 283 π.Χ. από τον ίδιο του τον πατέρα εξαιτίας των δολοπλοκιών της μητριάς του και τότε βασίλισσας Αρσινόης. Η χήρα του νεαρού, Λυσάνδρα, κατέφυγε στην προστασία του έτερου ισχυρού άνδρα της εποχής, του Σέλευκου του Νικάτορα. Ο τελευταίος παρά την προχωρημένη του ηλικία άδραξε την ευκαιρία να συγκρουστεί με το Λυσίμαχο, ο οποίος έχασε τη ζωή και το βασίλειό του στην καθοριστική Μάχη του Κουροπεδίου. Κατά τη διάρκεια των ταραχών αυτών, ο Φιλέταιρος, όπως και άλλοι αυλικοί του Λυσιμάχου, ήρθε σε ρήξη με την Αρσινόη και προσέφερε τις υπηρεσίες και το θησαυρό του στο Σέλευκο.
Με διάφορους πολιτικούς ελιγμούς διασφάλισε τα φιλικά αισθήματα τόσο του Σέλευκου όσο και του διαδόχου του Αντίοχου Α΄, πετυχαίνοντας τη σχετική αυτονομία της Περγάμου. Μετά τη δολοφονία του Σέλευκου το 281 π.Χ. από τον αδερφό της Λυσάνδρας, τον Πτολεμαίο Κεραυνό, ο Φιλέταιρος διέγνωσε πως ο καιρός ήταν ώριμος ώστε να αυτονομηθεί, ιδρύοντας ένα ημι-ανεξάρτητο κράτος με επίκεντρο την πόλη της Περγάμου στον Καϊκό ποταμό. Αν και δεν υιοθέτησε επισήμως τον τίτλο του βασιλέως, οι διάδοχοί του βασιλείς της Δυναστείας των Ατταλιδών, τον αναγνώριζαν και τον τιμούσαν ως προπάτορά τους.
Πολιτική και πολιτισμική προσφορά
Ο Φιλέταιρος κατάφερε να διατηρηθεί στην εξουσία του σημαντικού αυτού θησαυροφυλακίου για μία περίοδο επιπλέον είκοσι ετών, συντασσόμενος προσεκτικά με τον εκάστοτε Διάδοχο που αποκτούσε το πάνω χέρι στις μακρόχρονες και αιματηρές συγκρούσεις τους. Μετά τη δολοφονία του Σέλευκου φρόντισε να εξασφαλίσει τη σορό του αποθανόντος βασιλιά, να την αποτεφρώσει και να στείλει τις στάχτες με τιμές στο γιο του, Αντίοχο Α΄. Ήταν τότε που εξασφάλισε το δικαίωμα να εκδώσει νόμισμα με τη μορφή του Σέλευκου.
Παρόλο που τυπικά παρέμεινε κάτω από την κυριαρχία των Σελευκιδών, ο Φιλέταιρος, είχε αρκετή αυτονομία και μπορούσε με τη βοήθεια του διόλου ευκαταφρόνητου πλούτου που είχε στα χέρια του να αυξάνει τη δύναμη και την επιρροή του εκτός της Περγάμου. Ως ηγεμόνας εγκαινίασε μια επιτυχημένη πολιτική βάσει της οποίας εξασφάλισε με μη προκλητικό τρόπο τη συμμαχία γειτονικών του πόλεων. Για παράδειγμα όταν η Κύζικος δοκιμάστηκε από γαλατικές επιδρομές δώρισε στην πόλη χρήματα και τρόφιμα, ενώ υπήρξε ευεργέτης πολλών ιερών σε ολόκληρο τον ελληνικό κόσμο. Με τον τρόπο αυτό δημιούργησε πολύ καλή φήμη για τον ίδιο και την οικογένειά του.
Παράλληλα εξόπλισε μισθοφορικό στρατό για την προστασία των συνόρων του και ίδρυσε τουλάχιστον μια αποικία με στρατηγική σημασία, γνωστή ως Φιλεταίρεια. Επιπροσθέτως, κατασκεύασε την Ακρόπολη της Περγάμου, το ναό της Δήμητρας και το ναό της Αθηνάς, της θεάς – προστάτιδας της Περγάμου, καθώς και το πρώτο παλάτι της πόλης. Τέλος, συνέβαλε σημαντικά και στην οχύρωση της.
Διαδοχή και υστεροφημία
Ο Φιλέταιρος δεν νυμφεύθηκε ποτέ και ως ευνούχος παρέμεινε άτεκνος. Είχε ωστόσο δύο αδελφούς, τον Ευμένη που ήταν μεγαλύτερος από τους δύο, και τον Άτταλο. Προτού πεθάνει είχε υιοθετήσει τον γιο του Ευμένη, που ονομαζόταν επίσης Ευμένης, ο οποίος τον διαδέχτηκε όταν απεβίωσε το 263 π.Χ. σε ηλικία ογδόντα ετών. Ο Άτταλος, γιος του έτερου αδερφού του Αττάλου, παντρεύτηκε την Αντιοχίδα, ανιψιά του Αντίοχου Α΄, με τον οποίο ο Φιλέταιρος διατήρησε εγκάρδια φιλία. Καρπός του γάμου ήταν ο κατοπινός βασιλιάς Άτταλος Α΄.
Μετά τον θάνατό του ο Φιλέταιρος τιμήθηκε από τους απογόνους του ως ιδρυτής της Δυναστείας των Ατταλιδών, λαμβάνοντας την επωνυμία «ο Ευεργέτης». Διατήρησαν μάλιστα την παράδοση να αποτυπώνουν τη δική του μορφή στα νομίσματα του κράτους, με ελάχιστες εξαιρέσεις.
Εξωτερικοί σύνδεσμοι
Κατηγορία:Βασιλείς της Δυναστείας των Ατταλιδών Κατηγορία:Ευνούχοι
Αχμέντ Μοχάμεντ Μοχάμουντ
Ο Αχμέτ Μοχάμετ Μαχαμούντ Σιλάνγιο (Ahmed Mohamed Mahamoud "Silanyo", σομαλικά: Axmed Maxamed Maxamuud "Siilaanyo"}}, αραβικά: احمد محمد محمود سيلانيو) είναι Σομαλός πολιτικός και πρόεδρος του Κόμματος Ειρήνης, Ενότητας και Ανάπτυξης (Kulmiye). Εξελέγη πρόεδρος του μη αναγνωρισμένου κράτους Σομαλιλάνδη το 2010 και κυβέρνησε ως το 2017. Το κράτος διεκδικείται εξ ολοκλήρου από τη Σομαλία.
Πρώτα χρόνια
Ο Σιλάνγιο προέρχεται από την σημαντική φατρία Ισαάκ του υποφύλου Χαμπάρ Τζέκλο. Από το 1946 ως το 1957 παρακολούθησε μαθήματα σε σχολεία δευτεροβάθμιας εκπαίδευσης στις πόλεις Σικχ και Αμούντ στα βορειοδυτικά της Σομαλίας. Την περίοδο 1958-1960 πέτυχε στις εξετάσεις για το GCE στο Λονδίνο και εν συνεχεία φοίτησε στο κολέγιο του πανεπιστημίου του Μάντσεστερ, από όπου απέκτησε τιμητικό πτυχίο Μπάτσελορ στα Οικονομικά (1960-63). Ολοκλήρωσε τις μεταπτυχιακές του σπουδές στις οικονομικές επιστήμες στο ίδιο πανεπιστήμιο, το 1966.
Πολιτική καριέρα
Υπηρέτησε ως υπάλληλος στο υπουργείο σχεδιασμού και συντονισμού στο Μογκαντίσου την περίοδο από το 1965 ως το 1969. Εν συνεχεία χρημάτισε υπουργός στο εν λόγω χαρτοφυλάκιο (1969-1973), υπουργός εμπορίου (1973-1978 και1980-1982), καθώς επίσης και επικεφαλής της Εθνικής Οικονομικής Επιτροπής (1978-1980). Ήταν επίσης ο μακροβιότερος πρόεδρος του Σομαλικού Εθνικού Κινήματος, στο παράρτημα του Ηνωμένου Βασιλείου, από το 1982 ως το 1990. Το 1993 έγινε μέλος της Βουλής των Αντιπροσώπων της Σομαλιλάνδης, αξίωμα που διατήρησε ως το 1997. Ακολούθησε η θητεία του στο υπουργείο οικονομικών για την περιοχή της Σομαλιλάνδης (1997-1999), διάστημα κατά το οποίο ξεκίνησε την εφαρμογή μεταρρυθμίσεων για την οικονομία. Το 1999 και για έναν χρόνο εργάστηκε ως υπουργός σχεδιασμού και συντονισμού, για να παραιτηθεί το 2001.
Πρόεδρος της Σομαλιλάνδης
Ο Σιλάνγιο διεκδίκησε το προεδρικό αξίωμα με την αντιπολίτευση και έλαβε μέρος στις προεδρικές εκλογές που διεξήχθησαν στις 26 Ιουνίου 2010. Εξελέγη πρόεδρος με ποσοστό 49,94 % των ψήφων. Ο έως τότε πρόεδρος, Νταχίρ Ριγιάλε Καχίν, είχε λάβει 33%. Ο Σιλάνγιο ορκίστηκε πρόεδρος στις 26 Ιουλίου 2010. Παρέμεινε πρόεδρος ως τις 13 Δεκεμβρίου 2017, οπότε τον διαδέχθηκε ο Μιουζ Μπίχι Αμπντί.
Παραπομπές
Κατηγορία:Πρόεδροι της Σομαλιλάνδης
Μίλα Μου
Το Μίλα Μου (πρωτότυπος αγγλικός τίτλος: Talk to Me) είναι υπερφυσική ταινία τρόμου σε σκηνοθεσία από τους Ντάνι και Μάικλ Φιλίππου, στο μεγάλου μήκους σκηνοθετικό τους ντεμπούτο. Πρωταγωνιστούν οι Σόφι Ουάιλντ, Αλεξάνδρα Τζένσεν, Τζόι Μπερντ, Ότις Ντάντζι και Μιράντα Ότο.
Το Μίλα Μου έκανε πρεμιέρα στο Φεστιβάλ Κινηματογράφου Αδελαΐδας το 2022, πριν κυκλοφορήσει κινηματογραφικά στην Αυστραλία στις 27 Ιουλίου του 2023. Έλαβε θετικά σχόλια από τους κριτικούς και έχει εισπράξει $26.3 εκατομμύρια απέναντι από έναν προϋπολογισμό $4.5 εκατομμυρίων. Μια συνέχεια βρίσκεται σε ανάπτυξη.
Εξωτερικοί σύνδεσμοι
Κατηγορία:Ταινίες του 2022 Κατηγορία:Ταινίες παραγωγής A24 Κατηγορία:Αυστραλιανές ταινίες
Κώστας Τουρνάς
Ο Κώστας Τουρνάς (Τρίπολη Αρκαδίας, 23 Σεπτεμβρίου 1949) είναι Έλληνας τραγουδοποιός και ένας εκ των πρωτοπόρων και ιδρυτών της ελληνικής ροκ.
Βιογραφία
Γεννήθηκε στην Τρίπολη το 1949 και έζησε εκεί μέχρι 10 χρονών. Το 1959 ήρθε στην Αθήνα και άρχισε μαθήματα κιθάρας από το 1961 μέχρι το 1965. Στα 13 του δημιούργησε το πρώτο του γκρουπ που έπαιζε λατινοαμερικάνικα τραγούδια. Από το καλοκαίρι το 1967 ασχολήθηκε αποκλειστικά με τη μουσική. Λίγο αργότερα, σαν επαγγελματίας πια, έπαιζε και τραγουδούσε σε διάφορα κλαμπ της Αθήνας.
Το «Άνθρωπε αγάπα» γράφτηκε το '70 με αφορμή/ερέθισμα την αντιπολεμική ταινία του Στιούαρτ Χάγκμαν Φράουλες και αίμα (1970). Το «Ήλιε μου» γράφτηκε σε συνεργασία με τον Ρόμπερτ Ουίλιαμς.
Πρώτος δίσκος μετά από τη διάλυση του συγκροτήματος ήταν τα «Απέραντα χωράφια» και ακολούθησαν τα άλμπουμ: «Αστρόνειρα», «Κυρίες & κύριοι», «Λευκά φτερά», «Επί Γης ειρήνη», «Στο σινεμά», «Τρωικός Πόλεμος», «Αγαπημένη», «Η πρόβα», «Τώρα», «Λίγη αμαρτία», «Υπερβολές», «Tora Tora Tora», «Κλισέ», «Παιχνίδι», «Αλητείες», «Κάτω απ' την Ακρόπολη», «Ντουέτα» με τη συμμετοχή 12 ακόμα τραγουδιστών, «Δεν λέει» και «Κλέβει ο καιρός».
Το '78 και για τέσσερα χρόνια πήρε ιδιαίτερα μαθήματα (αρμονία - σύνθεση) από τον Κώστα Κλάβα. Το 2012 εξέδωσε το "Κώστας Τουρνάς '11" με τέσσερα νέα τραγούδια. Στη συσκευασία αυτή περιλαμβανόταν και ένα cd με live εκτελέσεις τραγουδιών του και το ίδιο σε οπτικοακουστικό σε DVD, μαζί με ένα βιβλιαράκι με σκέψεις του. Επίσης την ίδια χρονιά κυκλοφόρησε και το App "Tournas" από το iTunes. Τον Δεκέμβριο του 2022 κυκλοφόρησε το άλμπουμ "Αθώος" με 11 νέα τραγούδια, εκ των οποίων ένα τραγούδι το "Αν ακόμα μπορείς" κυκλοφόρησε ως single. Άλλο ένα single κυκλοφορεί σε συνεργασία με την Πέγκυ Ζήνα με το τραγούδι που έδωσε ο Κώστας Τουρνάς στην Καίτη Γαρμπή το "Ό,τι ονειρευόμαστε γίνεται".
Κέρδισε ελληνικά και διεθνή φεστιβάλ με βραβεία και διακρίσεις, με «χρυσό» κατάλογο σε πωλήσεις δίσκων, τηλεοπτικές και παραγωγικές δραστηριότητες.
Δεκάδες τραγουδιστές έχουν πει τραγούδια του, ενώ έχει συνθέσει πάνω από 500 τραγούδια.
Τον Δεκέμβριο του 2021 κυκλοφορεί το βιβλιο “ΚΩΣΤΑΣ ΤΟΥΡΝΑΣ” - 50 ΧΡΟΝΙΑ (ΣΤΙΧΟΙ, ΣΚΕΨΕΙΣ ΚΑΙ ΑΡΧΕΙΟ)  Το βιβλίο τόμος, συγκεντρώνει όλους τους στίχους που έχει γράψει, ιστορίες και αφηγήσεις για τα τραγούδια του, στιγμιότυπα και βιώματα που δεν είχε μοιραστεί ως σήμερα, φωτογραφικό υλικό και κείμενα του (Δοκίμια & Ποιήματα) με σκέψεις και απόψεις του για την ζωή, και τον ψυχικό/πνευματικό μας κόσμο, που πρώτη φορά δημοσιοποιούνται.
Το 2023, ο Αλέξανδρος Μολφέσης κυκλοφόρησε σε διπλή κασετίνα το Στην Σοφίτα του Κώστα Τουρνά που αποτελεί αφιέρωμα στα τραγούδια του Τουρνά.
Στις ευρωεκλογές του 2004 ήταν υποψήφιος με τη Νέα Δημοκρατία, χωρίς να εκλεγεί. Στις βουλευτικές εκλογές του 2009 ήταν υποψήφιος στη Β' Αθηνών.
Εξωτερικοί σύνδεσμοι
Κατηγορία:Έλληνες τραγουδοποιοί Κατηγορία:Έλληνες άνδρες τραγουδιστές Κατηγορία:Έλληνες τραγουδιστές ποπ Κατηγορία:Έλληνες στιχουργοί Κατηγορία:Έλληνες συνθέτες Κατηγορία:Έλληνες πολιτευτές
Τόμπσον (Μανιτόμπα)
Το Τόμπσον ή Τόμψον (αγγλικά: Thompson) είναι η μεγαλύτερη πόλη στη Βόρεια Περιοχή της Μανιτόμπα και βρίσκεται κατά μήκος του ποταμού Μπέρντγουντ, 761 χιλιόμετρα βόρεια του Γουίνιπεγκ. Αρχικά ιδρύθηκε το 1956 ως πόλη εξορύξεων, το Τόμπσον χρησιμεύει κυρίως ως «Κόμβος του Βορρά», παρέχοντας αγαθά και υπηρεσίες (π.χ. υγειονομική περίθαλψη, λιανικό εμπόριο) στις γύρω κοινότητες.
Η εμπορική περιοχή του Τόμπσον είναι μεγαλύτερη από το Νέο Μεξικό (δηλ. δυόμισι Ελλάδες σε έκταση), αλλά περιέχει πάνω από 50.000 κατοίκους μονάχα, με πολλές από τις μικρότερες κοινότητες να είναι προσβάσιμες μόνο αεροπορικώς ή μέσω χειμερινών δρόμων. Παρά την απομονωμένη τοποθεσία του στην καρδιά του βόρειου δάσους του Καναδά, το Τόμπσον συνδέεται απευθείας με το Γουίνιμπεγκ μέσω πλακόστρωτου αυτοκινητόδρομου, σιδηροδρόμου (VIA Rail) και Αεροδρομίου Τόμπσον. Το Τόμπσον διαθέτει επίσης σύγχρονες ανέσεις (π.χ. Ίντερνετ οπτικών ινών) και μια μεγάλη σκηνή λιανικού εμπορίου, συμπεριλαμβανομένων ορισμένων εμπορικών κέντρων, γύρω στα έξι, και αρκετές μεγάλες αλυσίδες καταστημάτων (π.χ. Wal-Mart, Giant Tiger, Safeway, Shoppers Drug Mart, Canadian Tire).
Κατά την Καναδική Απογραφή του 2016, είχε πληθυσμό 13.678 κατοίκους.
Παραπομπές
Κατηγορία:Πόλεις της Μανιτόμπα
Άντα Τζέιμς
Η Άντα Λόις Τζέιμς (αγγλικά: Ada Lois James) (23 Μαρτίου 1876 – 29 Σεπτεμβρίου 1952) ήταν σουφραζέτα, κοινωνική λειτουργός και μεταρρυθμίστρια.
Γεννήθηκε στο Ρίτσλαντ Σέντερ του Ουισκόνσιν, αποφοίτησε από το γυμνάσιο το 1894, δίδαξε σε σχολείο για αρκετά χρόνια και σύντομα δραστηριοποιήθηκε στο κίνημα δικαιώματος ψήφου των γυναικών στο οποίο και οι δύο γονείς της έπαιξαν εξέχοντες ρόλους.
Το 1911, έγινε πρόεδρος της νέας Ένωσης Πολιτικής Ισότητας, όπου κατείχε αυτό το αξίωμα μέχρι το 1913, όταν η ένωση συνδυάστηκε με την Ομοσπονδία Σουφραζέτων του Ουαφόνσιν υπό την ηγεσία του Χένρι Μ. Γιούμανς. Η Άντα Τζέιμς ήταν ενεργή σε πολλά από τα μεταρρυθμιστικά κινήματα της δεκαετίας του 1920, συμπεριλαμβανομένου του ειρηνισμού, της υπεράσπισης του ελέγχου των γεννήσεων και της απαγόρευσης. Το 1922 ήταν αντιπρόεδρος της κρατικής κεντρικής επιτροπής των Ρεπουμπλικάνων και το 1923 ήταν πρόεδρος της Προοδευτικής Ένωσης Γυναικών του Ουισκόνσιν, αλλά εγκατέλειψε την οργάνωση όταν ο Ρόμπερτ Μ. Λα Φολέτ επέμενε στην υποστήριξη στον Κυβερνήτη Τζον Τζ. Μπλέιν.
Κληρονομιά
Η Άντα Τζέιμς μνημονεύεται ως η πιο εξέχουσα σουφραζέτα του Ρίτσλαντ Σέντερ και της Κομητείας Ρίτσλαντ και για τη δουλειά της με μη προνομιούχα παιδιά και γυναίκες. Ήρθε φυσιολογικά στο κίνημα του δικαιώματος ψηφοφορίας των γυναικών επειδή η μητέρα της, η Λόρα, το 1882 ήταν μία από τους ιδρυτές του Συλλόγου Γυναικών του Ρίτσλαντ Σέντερ, η οποία δούλεψε ακούραστα για το δικαίωμα ψήφου των γυναικών. Πράγματι, ο Σύλλογος Γυναικών μπορεί να ήταν ο πρώτος οργανισμός σουφραζέτων που ιδρύθηκε στην πολιτεία.
Δύο χρόνια αργότερα, ο Σύλλογος Γυναικών φιλοξένησε το πρώτο τακτικό συνέδριο της Ομοσπονδίας Σουφραζέτων του Ουισκόνσιν. Το 1886, η Σούζαν Μπ. Άντονι μίλησε για την ψηφοφορία των γυναικών στην Όπερα Μπέιλι στο Ρίτσλαντ Σέντερ.
Το 1892, αυτή και πολλά άλλα κορίτσια λυκείου δημιούργησαν τον Σύλλογο Ισότητας για να βοηθήσουν στην εκστρατεία για την ψηφοφορία των γυναικών. Το 1911, ήταν ιδρυτικό μέλος του πολιτικής Ένωσης Πολιτικής Ισότητας και διετέλεσε πρόεδρος για δύο χρόνια, συμπεριλαμβανομένου του κρίσιμου αγώνα του δημοψηφίσματος του 1912. Η Τζέιμς χρησιμοποίησε πρωτοφανείς τακτικές - ενοικίαση μηχανοκίνητου σκάφους για τη διανομή φυλλαδίων κατά μήκος του ποταμού Γουλφ και τη χρησιμοποίηση ενός αεροπλάνου για να ρίξει φυλλάδια σε πλήθη σε φεστιβάλ του νομού. Ωστόσο, η ψηφοφορία των γυναικών χτυπήθηκε με μια ηχηρή ήττα, καθώς καταψηφίστηκε με 90.000 ψήφους. Μια κατατροποτική Άντα κατηγορούσε κατά κύριο λόγο τις πολυτελείς δαπάνες των συμφερόντων των ζυθοποιών που φοβόταν ότι οι γυναίκες ψηφοφόροι θα υποστήριζαν την ιδιοσυγκρασία.
Εξωτερικοί σύνδεσμοι
Κατηγορία:Δικαίωμα ψήφου γυναικών Κατηγορία:Ειρηνιστές Κατηγορία:Αμερικανοί ακτιβιστές
Φάλτσο
Η λέξη φάλτσο έχει διάφορες χρήσεις:
Χρήστος Παναγιωτόπουλος
Ο Χρήστος Παναγιωτόπουλος είναι ελληνας δημοσιογράφος.
Σύζυγος του θα πρέπει να είναι η δημοσιογράφος και παρουσιάστρια δελτίων ειδήσεων στο Open TV Λίνα Δρούγκα, με την οποία λογικά έχουν αποκτήσει ένα παιδί, τον Άλκη.
Δεν είμαι σίγουρος που σπούδασε, αν έλεγε δελτία ειδήσεων, σε ποια άλλα κανάλια ήταν η κάτι τέτοιο.
Κατηγορία:Έλληνες δημοσιογράφοι
Επίλεκτη κατηγορία ΣΤΟΚ 2019-20
Το Πρωτάθλημα της Επίλεκτης κατηγορίας ΣΤΟΚ 2019-20 ήταν η 5η έκδοση της Επίλεκτης κατηγορίας ΣΤΟΚ. Το πρωτάθλημα διακόπηκε μετά την 22η αγωνιστική λόγω των μέτρων για την αντιμετώπιση της πανδημίας κορωνοϊού στην Κύπρο.
Σύστημα διεξαγωγής
Στο πρωτάθλημα της Επίλεκτης κατηγορία ΣΤΟΚ 2019-20 συμμετείχαν 16 ομάδες. Οι ομάδες θα αναμετριούνταν αναμεταξύ τους από δύο φορές, μία εντός και μία εκτός έδρας. Πρωταθλήτρια θα ανακηρυσσόταν η ομάδα που θα συγκέντρωνε τους περισσότερους βαθμούς. Οι πρώτες τέσσερις ομάδες θα προβιβαζόντουσαν στην Γ΄ κατηγορία 2020–21 και οι τελευταίες τέσσερις θα υποβιβαζόντουσαν. Οι διαβαθμιζόμενες ομάδες θα συνέχιζαν στο πρωτάθλημα της τοπικής ομοσπονδίας στην οποία ήταν μέλη πριν την είσοδο τους στην Επίλεκτη Κατηγορία ΣΤΟΚ και/ή στην ΚΟΠ.
Λόγω της διακοπής τους πρωταθλήματος, προβιβάστηκαν οι 4 πρώτες ομάδες του βαθμολογικού πίνακα κατά την ημέρα της διακοπής ενώ δεν υποβιβάστηκε καμία ομάδα.
Αλλαγές σε σχέση με την περίοδο 2018-19
Ομάδες που προήχθησαν στην Γ΄ κατηγορία ποδοσφαίρου ανδρών Κύπρου 2019-20
Ομάδες που διαβαθμίστηκαν στα αγροτικά πρωταθλήματα
Ομάδες που διαβαθμίστηκαν από τη Γ΄ κατηγορία 2018-19
Ομάδες που προήχθησαν μέσω του πρωταθλήματος ένταξης ΣΤΟΚ 2019
Ομάδες, στάδια και τοποθεσίες
Στον πιο κάτω πίνακα παρουσιάζονται οι ομάδες που συμμετείχαν στο πρωτάθλημα και τα στάδια που χρησιμοποίησαν.
Βαθμολογία
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος που διεξήχθησαν μέχρι την ημέρα της διακοπής:
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος που διεξήχθησαν μέχρι την ημέρα της διακοπής:
Διακοπή πρωταθλήματος
Τον Μάρτιο του 2020, μετά την ολοκλήρωση της 22ης αγωνιστικής, το Υπουργείο Υγείας της Κύπρου εξέδωσε διάταγμα το οποίο απαγόρευε, μεταξύ άλλων, τη διεξαγωγή αγώνων, ως ένα από τα μέτρα για αναχαίτιση της διασποράς του κορωνοϊού στη χώρα. Το πρωτάθλημα τελικά διακόπηκε οριστικά στις 8 Μαΐου 2020. Προβιβάστηκαν οι 4 πρώτες ομάδες του βαθμολογικού πίνακα κατά την ημέρα της διακοπής ενώ δεν υποβιβάστηκε καμία ομάδα.
Δείτε επίσης
Κατηγορία:Επίλεκτη κατηγορία ΣΤΟΚ Κατηγορία:Εγχώρια ποδοσφαιρικά πρωταθλήματα 2019–2020
Ηγεμόνη
Στην Ελληνική μυθολογία, η Ηγεμόνη (λέξη που σημαίνει άριστη γνώση, μαεστρία η οποία προέρχεται από τη λέξη ηγεμόνας ) ήταν η ελληνική θεά των φυτών, συγκεκριμένα η θεά που τα έκανε ανθίσουν και να φέρουν καρπούς. Σύμφωνα με τον Παυσανίας, η Ηγεμόνη ήταν ένα από τα ονόματα που έδωσαν οι Αθηναίοι στις Χάριτες. Η Αυξώ αντιπροσώπευε την άνοιξη και η Ηγεμόνη το φθινόπωρο.
Παραπομπές
Κατηγορία:Θεές της φύσης Κατηγορία:Θεές της γονιμότητας
Τελεία (Unix)
Η . (εντολή τελεία) χρησιμοποιείται για να εκτελεί το πρώτο της όρισμα, ένα αρχείο. Μπορούν να δοθούν παράμετροι σαν δεύτερο όρισμα. Το πρώτο όρισμα, το αρχείο, δε χρειάζεται να είναι εκτελέσιμο, αλλά πρέπει να είναι προσβάσιμο από κάποιο φάκελο στη μεταβλητή περιβάλλοντος PATH. Η εντολή τελεία χρησιμοποιείται συχνά για να ορίζονται μεταβλητές περιβάλλοντος που είναι προσβάσιμες μέσα στην εκτελούμενη διεργασία. Αντίθετα με την περίπτωση το αρχείο να εκτελούνταν απευθείας σαν εκτελέσιμο αρχείο, δεν ανοίγει κάποια νέα διεργασία και οι ορισμοί του περιβάλλοντος που έχουν δοθεί ισχύουν για την εκτελούμενη διεργασία ή κέλυφος. Η εντολή τελεία δεν πρέπει να συγχέεται με τα κρυφά αρχεία που αρχίζουν από τελείες.
Εξωτερικοί σύνδεσμοι
Κατηγορία:Unix
Συνδιάσκεψη
Με τον όρο Συνδιάσκεψη στο Διεθνές Δίκαιο χαρακτηρίζεται η συνάντηση, συγκέντρωση σε κάποιο τόπο των αντιπροσώπων κάποιων Χωρών με κύριο συνήθως σκοπό την προπαρασκευή Συνθήκης προκειμένου στη συνέχεια να υποβάλουν προς υπογραφή των μερών (Χωρών) για ν΄ ακολουθήσουν την οδό της επικύρωσης από τα κοινοβούλια ή άλλα αρμόδια όργανα των ενδιαφερομένων μερών.
Ο όρος αυτός χρησιμοποιείται ιδιαίτερα για τον προσδιορισμό των διπλωματικών συναντήσεων σε αντίθεση μ΄ εκείνες που εξετάζονται δευτερεύοντα θέματα και που απλά καλούνται συναντήσεις, συνηθέστερα "πρεσβευτικές".
Μετά τη λήξη του Α' Παγκοσμίου Πολέμου και αμέσως μετά την ανακωχή του Μούδρου ακολούθησε η Συνδιάσκεψη Ειρήνης των Παρισίων ή Συνδιάσκεψη ειρήνης (1919) (18 Ιανουαρίου - 12 Μαΐου 1919) μεταξύ αντιπροσώπων 32 συνολικά Χωρών υπό την Προεδρία του Γάλλου Πρωθυπουργού Κλεμανσώ. Τον Φεβρουάριο του 1920, τρεις μόλις μήνες μετά τη Συνθήκη του Νεϊγύ, πραγματοποιήθηκε η Διάσκεψη Λονδίνου (1920) μεταξύ των Πρωθυπουργών Αγγλίας Γαλλίας και Ιταλίας. Μετά δε και την υπογραφή της Συνθήκης του Τριανόν (1920) ακολούθησαν η Διάσκεψη Γαλλίας (1920), μεταξύ των Συμμάχων, η Διάσκεψη Σπα Βελγίου μεταξύ των Συμμάχων αφενός και της Γερμανίας και Τουρκίας αφετέρου, μετά από τις οποίες και ακολούθησε η Συνθήκη των Σεβρών. Σημαντική στη συνέχεια συνδιάσκεψη ήταν η Συνδιάσκεψη Λονδίνου 1921 μετά την οποία ακολούθησαν διάφορες συμφωνίες και διασκέψεις μέχρι την Ανακωχή των Μουδανιών, μεταξύ Αγγλίας, Γαλλίας και Ιταλίας αφενός και Τουρκίας αφετέρου, όπου και κατέληξαν στη Συνδιάσκεψη Ειρήνης της Λωζάννης όπου αναθεωρήθηκε η Συνθήκη των Σεβρών με την νέα Συνθήκη της Λωζάννης.
Όμως από τον Β΄ Παγκόσμιο Πόλεμο και μετά, ο όρος "Συνδιάσκεψη" τείνει γενικά να υποκαταστήση τον διεθνή όρο Συνέδριο.
Σημαντικότερες Συνδιασκέψεις θεωρούνται οι δύο της Χάγης 1899 και 1907 που αφορούσαν Πολέμου συμβάσεις καθώς και η Συνδιάσκεψη Γιάλτας το 1945 και η Συνδιάσκεψη Πότσδαμ επίσης το 1945.
Κατηγορία:Διεθνές Δίκαιο *
Δήμος Νηλέως
thumb|Δήμος Νηλέως Ο Δήμος Νηλέως ήταν διοικητική μονάδα που υπήρξε μέχρι το 2010, οπότε συγχωνεύτηκε στον Δήμο Μαντουδίου - Λίμνης - Αγίας Άννας που δημιουργήθηκε το 2011 με το Σχέδιο Καλλικράτης και βρίσκεται στο βόρειο άκρο της επαρχίας Χαλκίδος, στη βόρειο Εύβοια. Είχε πάρει την ονομασία του από τον ποταμό Νηλέα που διαρέει τον Δήμο. Έδρα του Δήμου ήταν η Αγία Άννα. Ο πληθυσμός του Δήμου κατά την απογραφή του 2001 ήταν 2.730 κάτοικοι.
Οι παραλίες του Δήμου είναι ιδιαίτερα ελκυστικές με το φυσικό κάλος και τα πεντακάθαρα γαλανά νερά που έχουν, για τον τουρισμό. Η απέραντη παραλία της Αγίας Άννας διαθέτει ξενοδοχεία διαφόρων κατηγοριών και ξενώνες όπως και άριστα οργανωμένο camping, επίσης και ενοικιαζόμενα δωμάτια, που θα τα βρείτε και στην παραλία Φραγκάκη και στην παραλία Κοτσικιά.
Διαίρεση
Στον δήμο περιλαμβάνονταν τα παρακάτω δημοτικά διαμερίσματα και οικισμοί:
Εξωτερικοί σύνδεσμοι
Νηλεως
Η Αδελφότητα των Λύκων
Η Αδελφότητα των Λύκων (γαλλικός τίτλος: Le Pacte des loups) είναι γαλλική ταινία περιπέτειας του Κριστόφ Γκανς, που κυκλοφόρησε το 2001.
Το σενάριο της ταινίας βασίζεται στην πραγματική ιστορία του κτήνους της Ζεβοντάν, που για τρία χρόνια, μεταξύ 1764 και 1767, τρομοκρατούσε τους κατοίκους της περιοχής με επιθέσεις και σειρά από αποτρόπαιους φόνους.
Υπόθεση
μικρογραφία|300x300εσ|Χωρικοί προσπαθούν να σώσουν μια γυναίκα από το τέρας. Κατά τη διάρκεια της Γαλλικής Επανάστασης, ο μαρκήσιος ντ'Απσέρ γράφει τα απομνημονεύματά του στον πύργο του. Αφηγείται τα γεγονότα που συνέβησαν 25 περίπου χρόνια πριν, γύρω στο 1764, όταν ένα μυστηριώδες θηρίο τρομοκρατούσε την επαρχία Ζεβοντάν, στον σημερινό νομό Λοζέρ, στο νότο της Γαλλίας. Ο ιππότης Γκρεγκουάρ ντε Φρονσάκ, βασιλικός φυσιοδίφης του Λουδοβίκου ΙΕ' και παράτολμος τυχοδιώκτης και ο σύντροφός του Ινδιάνος Ιροκουά Μανί, φτάνουν για να εξοντώσουν το θηρίο. Ο ιππότης παρουσιάζεται στον πύργο του τοπικού αριστοκράτη κόμη ντε Μορανζιά, γνωρίζει τον γιο του Ζαν-Φρανσουά, ο οποίος είναι επίσης πολυταξιδεμένος κυνηγός, και την όμορφη κόρη του Μαριάν την οποία ερωτεύεται ενώ συγχρόνως δημιουργεί μια σχέση γεμάτη μυστικά με τη Σύλβια, μια μυστηριώδη Ιταλίδα πόρνη.
Οι μήνες περνούν και οι επιθέσεις συνεχίζονται. Ο Φρονσάκ συγκεντρώνει πολλά στοιχεία που φανερώνουν παρέμβαση ανθρώπινου παράγοντα στις δολοφονίες, όπως έναν σιδερένιο κυνόδοντα, αλλά αντιμετωπίζει σύντομα την εχθρότητα της τοπικής αριστοκρατίας. Καθώς οι έρευνες αποδεικνύονται άκαρπες, καταφθάνει στην περιοχή ο βασιλικός κυνηγός Αντουάν ντε Μπωτέρν, για να εξοντώσει το θηρίο. Ο ντε Μπωτέρν σκοτώνει έναν μεγάλο λύκο και ζητά από τον Φρονσάκ να τον ταριχεύσει μετατρέποντάς τον έτσι ώστε το ζώο να μοιάζει με τις περιγραφές του θηρίου. Ο Φρονσάκ ανακαλύπτει σύντομα ότι αυτή την συγκάλυψη τη διέταξε ο ίδιος ο βασιλιάς για να θέσει τέρμα σ' αυτήν την υπόθεση που έθετε υπό αμφισβήτηση την κυριαρχία του. Το ψεύτικο θηρίο εκτίθεται στο Παρίσι. Επισήμως, με απόφαση του βασιλιά, το κτήνος της Ζεβοντάν είναι νεκρό. Ο ιππότης ντε Φρονσάκ λαμβάνει την εντολή να φύγει για τη Σενεγάλη.
Καθώς οι επιθέσεις του πραγματικού θηρίου συνεχίζονται, ο Φρονσάκ επιστρέφει στην περιοχή. Σε ένα μυστικό ραντεβού με τη Μαριάν, δέχονται επίθεση από το θηρίο, το οποίο αποφεύγει μυστηριωδώς να της επιτεθεί.
Ο Φρονσάκ, ο Μανί και ο νεαρός μαρκήσιος ντ'Απσέρ δημιουργούν στο δάσος μια σειρά παγίδων για να συλλάβουν το θηρίο το οποίο τραυματίζεται σοβαρά αλλά ξεφεύγει. Ο Μανί ξεκινά μόνος του να το αναζητά, το βρίσκει σε μια κατακόμβη αλλά πυροβολείται και σκοτώνεται. Ο Φρονσάκ ανακαλύπτει το πτώμα του συντρόφου του και βρίσκει ότι σκοτώθηκε από μια ασημένια σφαίρα - η υπογραφή του Ζαν-Φρανσουά. Επιζητώντας εκδίκηση, πηγαίνει στις κατακόμβες και εμπλέκεται σε μάχη, αλλά εξουδετερώνεται από τις τοπικές αρχές και φυλακίζεται.
Η Σύλβια τον επισκέπτεται στη φυλακή και του αποκαλύπτει ότι είναι πράκτορας που έστειλε η Εκκλησία για να τερματίσει τις δραστηριότητες μιας ομάδας θρησκευτικών φανατικών, της Αδελφότητας των Λύκων, που προσπαθούν να αποσταθεροποιήσουν τον βασιλιά και να υπονομεύσουν την εμπιστοσύνη του λαού σ'αυτόν. Τα μέλη της Αδελφότητας θεωρούν τον βασιλιά ένοχο επειδή είναι πολύ ανεκτικός προς τους φιλοσόφους του Διαφωτισμού και χρησιμοποιούν το θηρίο ως ένδειξη της οργής του Θεού. Στην οργάνωση συμμετέχουν τοπικοί ευγενείς.
Ο Φρονσάκ επιστρέφει στον πύργο των Απσέρ και σώζει τη μισοπεθαμένη Μαριάν χάρη σε φαρμακευτικές σκόνες που είχε από τον Μανί. Λίγο αργότερα, εξοντώνει το θηρίο, ένα λιοντάρι που έφερε από την Αφρική και εκπαίδευσε ο Ζαν-Φρανσουά.
Η ταινία τελειώνει με τον μαρκήσιο ντ'Απσέρ να ολοκληρώνει τα απομνημονεύματά του, λίγο πριν οδηγηθεί στην εκτέλεσή του από τον επαναστατικό όχλο. Θυμάται την αναχώρηση για τη Σενεγάλη του ιππότη ντε Φρονσάκ και της Μαριάν, από τους οποίους δεν έχει από τότε ειδήσεις.
Αποδοχή
Η Αδελφότητα των Λύκων είναι μια από τις μεγάλες επιτυχίες του γαλλικού κινηματογράφου σε παγκόσμιο επίπεδο, παρά τις κριτικές που προσάπτουν στην ταινία έλλειψη ιστορικής ακρίβειας. Στη Γαλλία, έφτασε τα 5.177.612 εισιτήρια.
Η ιστοσελίδα κινηματογραφικής κριτικής Rotten Tomatoes της δίνει βαθμολογία (Φεβρουάριος 2021) θετικής έγκρισης 73% βασισμένη σε 121 κριτικές με μέσο όρο 6.30/10. Στην κριτική αναφέρει: «Η Αδελφότητα των Λύκων συνδυάζει τη δράση με την ιστορία και το τελικό αποτέλεσμα είναι άγρια διασκεδαστικό».
Παραπομπές
Κατηγορία:Ταινίες του 2001 Κατηγορία:Γαλλικές ταινίες Κατηγορία:Γαλλόφωνες ταινίες Κατηγορία:Γερμανόφωνες ταινίες Κατηγορία:Ιταλόφωνες ταινίες Κατηγορία:Ιστορικές ταινίες Κατηγορία:Ταινίες τρόμου Κατηγορία:Ταινίες βασισμένες σε πραγματικά γεγονότα
At (Unix)
Στα λειτουργικά συστήματα που μοιάζουν με το Unix, η εντολή   χρησιμοποιείται για να χρονοπρογραμματίζονται εντολές που θα εκτελεστούν κάποια στιγμή στο μέλλον.
Η εντολή διαβάζει μια σειρά εντολές από την καθιερωμένη έξοδο (standard input) και τις ομαδοποιεί όλες μαζί σαν μια "at-εργασία" ("at-job") που θα εκτελεστεί κάποια μεταγενέστερη χρονική στιγμή. Η εργασία αυτή κληρονομεί το τρέχον περιβάλλον, επομένως εκτελείται στον ίδιο φάκελο και με τις ίδιες μεταβλητές περιβάλλοντος, όπως τη στιγμή που χρονοπρογραμματίστηκε.
Διαφέρει από την, η οποία χρησιμοποιείται για επαναλαμβανόμενες εργασίες (π.χ. κάθε ώρα, κάθε Τρίτη, 1η Ιανουαρίου κάθε έτους). Όπως και με την, πολλά συστήματα Unix επιτρέπουν στο διαχειριστή να περιορίζει την πρόσβαση στην εντολή.
Η   μπορεί να στείλει email σε κάποιον χρήστη όταν τελειώσει την εργασία της, μπορεί να χρησιμοποιεί πάνω από μια ουρές από εργασίες και μπορεί να διαβάζει τη λίστα των εργασιών από κάποιο χρήστη αντί από την είσοδο. Για παράδειγμα, μια εντολή που μεταγλωττίζει ένα πρόγραμμα σε C στις 11:45 π.μ. στις 31 Ιανουαρίου και στέλνει email με τα αποτελέσματα της εξόδου (STDOUT) και της εξόδου σφαλμάτων (STDERR) στον χρήστη με το τρέχον ID είναι:
$ echo "cc -o foo foo.c" | at 1145 jan 31
ή
$ at 1145 jan 31 at> cc -o foo foo.c at> ^D (press Control-D while at the beginning of a line)
Αν χρησιμοποιηθεί η εντολή   αντί της, μπορούν να εκτελούνται οι προγραμματισμένες εργασίες μόνο όταν το φορτίο του συστήματος είναι μικρότερο από 0,8.
Τα λειτουργικά συστήματα Windows NT, 2000, XP και 7 έχουν επίσης μια αντολή  (παρόμοια με την  ), αλλά προτιμάται έναντι αυτής ο Task Scheduler.
Εξωτερικοί σύνδεσμοι
Κατηγορία:Unix
Εθνική Κύπρου Κ-17 (ποδόσφαιρο ανδρών)
Η Εθνική Κύπρου U17 (ποδόσφαιρο ανδρών) (ή Εθνική Νέων Κύπρου) είναι η εθνική κάτω των 17 ετών της Κύπρου. Ελέγχεται από την Κυπριακή Ομοσπονδία Ποδοσφαίρου. Εκπροσωπεί την Κύπρο στο Ευρωπαϊκό πρωτάθλημα ποδοσφαίρου U17.
Εξωτερικοί σύνδεσμοι
Κατηγορία:Εθνικές ομάδες ποδοσφαίρου Κ-17 Ευρώπης Κατηγορία:Εθνική Κύπρου (ποδόσφαιρο) Ποδοσφαιρικες ομαδες Κατηγορία:Ποδόσφαιρο νέων ανά χώρα
Ινδονησιακές προεδρικές εκλογές (2014)
Οι τρίτες ινδονησιακές προεδρικές εκλογές διεξήχθησαν στις 9 Ιουλίου 2014. Αντίπαλοι ήταν ο πρώην στρατηγός Πραμπόβο Σουμπιάντο και ο κυβερνήτης της Τζακάρτα, Τζόκο Ουιντόντο. Ο πρόεδρος Σουσίλο Μπάμπανγκ Γιουντχογιόνο εμποδίστηκε από το Σύνταγμα από το να διεκδικήσει 3η θητεία στο προεδρικό αξίωμα. Στις 22 Ιουλίου ανακοινώθηκε από την Εφορευτική Επιτροπή η νίκη του Τζόκο Ουιντόντο. Ο τελευταίος μαζί με τον αντιπρόεδρό του, Γιουσούφ Καλά, ορκίστηκαν στις 20 Οκτωβρίου 2014 για πενταετή θητεία.
Αποτελέσματα
Έπειτα από τη διεξαγωγή των εκλογών στις 9 Ιουλίου 2014, ο Ουιντόντο ανακοίνωσε τη νίκη του βασιζόμενος στη γρήγορη καταμέτρηση των ψηφοδελτίων. Ο Πραμπόβο επίσης κήρυξε τη νίκη του. Αργότερα ανακοινώθηκαν τα επίσημα αποτελέσματα.
Η κυβέρνηση παρέταξε 250.000 αστυνομικούς σε ολόκληρη τη χώρα. Παράλληλα, υπήρξαν απειλές για βόμβα στο δημαρχείο της Τζακάρτα.
Στις 22 Ιουλίου 2014 ο Πραμπόβο αποσύρθηκε από τον αγώνα του, επιμένοντας στη νίκη του. Παράλληλα κατήγγειλε "μαζική νοθεία" στις εκλογές. Οι παρατηρητές απέρριψαν τις καταγγελίες του Πραμπόβο, κάνοντας λόγο για "γενικά ελεύθερες και δίκαιες εκλογές".
Ινδονησιακές προεδρικές εκλογές, 9 Ιουλίου 2014 }} ! colspan="2" style="text-align:left;"| Υποψήφιος πρόεδρος ! style="text-align:left;"| Υποψήφιος αντιπρόεδρος ! style="text-align:left;"| Κόμματα ! style="width:75px;"| Ψήφοι ! style="width:30px;"| % ! colspan="4" style="text-align:left;"| Σύνολο ! 133.574.277 ! 100,00
Παραπομπές
2014 προεδρικες
Επαρχία Μπουίρα
Η Μπουίρα (ولاية البويرة, Wilaya de Bouira) είναι επαρχία (βιλάγια) στην περιοχή της Καβυλίας στην Αλγερία. Πρωτεύουσα της είναι η πόλη Μπουίρα. Σύμφωνα με την απογραφή του 2008 έχει 695.583 κατοίκους.
Διοικητική διαίρεση
Αποτελείται από 12 διαμερίσματα και 45 κοινότητες ή δήμους.
Ανθεία
μικρογραφία|Άνοιξη (πίνακας του [[Άλφονς Μούχα|Αλφόνς Μούχα, 1896)]] Η Ανθεία ήταν μια από τις Χάριτες της ελληνικής μυθολογίας και ήταν η θεά των λουλουδιών και των ανθισμένων στεφανιών. Απεικονίστηκε στην Αθηναϊκή αγγειογραφία ως μία από τους συνοδούς της Αφροδίτης.
Το όνομά της Ανθείας προέρχεται από τη λέξη άνθος. Τα σύμβολά της είναι τα χρυσά αντικείμενα. Ήταν γνωστή στους Ρωμαίους ως Anthea. Η βάση των πιστών της Ανθείας ήταν η Κρήτη. Το όνομα Ανθεία δόθηκε στη θεά Ήρα και συνδέεται με τις Ώρες, καθεστώς υπό το οποίο απέκτησε ένα ναό στο Άργος. Ήταν ένα επίθετο της Αφροδίτης στην Κνωσό. Ήταν η θεά της βλάστησης, των κήπων, των άνθεων. Λατρευόταν ειδικά την άνοιξη και κοντά σε πεδινές και ελώδεις περιοχές, ενώ ήταν ευνοϊκή για την ανάπτυξη της βλάστησης. Ήταν επίσης η θεά της ανθρώπινης αγάπης. Τα σύμβολά της είναι διάφορα χρυσά αντικείμενα όπως το μέλι και το μύρο.
Η Ανθεία είναι το ελληνικό όνομα της αρχαίας Σωζόπολης στη σύγχρονη Βουλγαρία. Υπάρχει και μια άλλη Ανθεία, ένα χωριό το οποίο αργότερα έγινε γνωστό ως Πάτρα γύρω στο 1000 π.Χ.
Παραπομπές
Κατηγορία:Θεές της φύσης
Stty
Η εντολή stty του Unix χρησιμοποιείται για την αλλαγή των ρυθμίσεων ενός τερματικου Unix. Η εντολή μπορεί να χρησιμοποιηθεί για να αλλάζονται κωδικοί πλήκτρων, για χειρισμό ειδικών χαρακτήρων, κλπ. Η stty προσφέρει στον προγραμματιστή ένα πλήρες σύνολο από χαρακτηριστικά που είναι διαθέσιμα και στην ncurses αλλά με πιο απλό τρόπο, πακετάροντάς τα σε μια εύχρηστη εντολή του Unix. Χρησιμοποιείται σπάνια πια λόγω της μειωμένης χρήσης της γραμμής εντολών και των σειριακών θυρών UART/RS-232.
Παράδειγμα
Έστω το εξής παράδειγμα, με το οποίο απενεργοποιείται η ηχώ (echo) στο τερματικό, δηλαδή ό,τι πληκτρολογείται δεν εμφανίζεται στην οθόνη:
stty -echo
Η ηχώ ενεργοποιείται πάλι με την εξής εντολή:
stty echo
Δείτε επίσης
Κατηγορία:Unix
Stty
Μουσικά γεγονότα του 2007
Για τις Κυκλοφορίες Μουσικών Άλμπουμ κατά το έτος αυτό παρακαλείστε να απευθύνεστε στο σχετικό άρθρο.
Μουσικές Εκδηλώσεις
150px|right
Βραβεία Γκράμι 2007
Η 49η απονομή των βραβείων για τους καλύτερους μουσικούς στις ΗΠΑ, πραγματοποιήθηκε στις 11 Φεβρουαρίου 2007 στο Λος Άντζελες. Μεγάλες νικήτριες τις βραδιάς αναδείχτηκαν οι Dixie Chicks, με πέντε βραβεία. Είναι η πρώτη φορά από το 1993, που κάποιος κέρδισε σε μία νύχτα τα βραβεία καλύτερου δίσκου, ηχογράφησης και τραγουδιού. Τότε το κατόρθωμα αυτό είχε πραγματοποιήσει ο Έρικ Κλάπτον. Το βραβείο πρωτοεμφανιζόμενου καλλιτέχνη κέρδισε η Κάρι Άντεργουντ.γη
2007 Brit Awards
Η 27η τελετή απονομής βραβείων για τους καλύτερους ποπ μουσικούς της Βρετανίας, έλαβε χώρα στις 14 Φεβρουαρίου 2007 στο Earls Court Exhibition Centre στο Λονδίνο. Παρουσιαστής της βραδιάς ήταν ο Ράσελ Μπράντ. Το βραβείο του καλλιτέχνη της χρονιάς έλαβαν ο Τζέημς Μόρρισον και η Έιμι Γουάινχαους στις κατηγορίες ανδρών και γυναικών αντίστοιχα, ενώ καλύτερο συγκρότημα αναδείχτηκαν οι Arctic Monkeys. Τις αντίστοιχες κατηγορίες για τη διεθνή μουσική σκηνή κέρδισαν οι Τζάστιν Τίμπερλεϊκ, Νέλλυ Φουρτάντο και οι The Killers.
Eurovision 2007
Η 52η βραδιά του διαγωνισμού πραγματοποιήθηκε στις 10 και 12 Μαΐου 2007 στο Ελσίνκι. Η ανάληψη αυτή από τη Φινλανδία έγινε χάρη στη νίκη του αντιπροσωπευτικού της συγκροτήματος, των Lordi, στο Διαγωνισμό της Αθήνας την προηγούμενη χρονιά. Νικήτρια αναδείχτηκε η Σερβία η οποία εκπροσωπήθηκε από τη Μαρίγια Σερίφοβιτς και το τραγούδι “Molitva” (“Προσευχή”) το οποίο πήρε 268 βαθμούς.
Mad Video Music Awards 2007
Η τέταρτη απονομή των βραβείων του μουσικού καναλιού MAD πραγματοποιήθηκε στο Θέατρο Βράχων Μελίνα Μερκούρη στον Υμηττό, στις 25 Ιουνίου 2007. Τα βραβεία αφορούν το σύγχρονο ελληνικό ρεπερτόριο και απονέμονται βάσει της ψηφοφορίας του κοινού. Ο Μιχάλης Χατζηγιάννης έφυγε από την τελετή απονομής έχοντας κερδίσει τέσσερα βραβεία ανάμεσα στα οποία ήταν και εκείνα του Καλύτερου pop video clip και Καλύτερου video clip της χρονιάς για το "Όλα ή τίποτα". Η Έλενα Παπαρίζου έλαβε δύο βραβεία, εκείνα του Καλύτερου video clip από γυναίκα καλλιτέχνιδα για το "Gigolo" και Πιο καλοντυμένου καλλιτέχνη σε video clip. Η Δέσποινα Βανδή και ο Γιώργος Μαζωνάκης κέρδισαν το βραβείο Καλύτερου video clip από ντουέτο για το "Αμανέ". Το βραβείο Καλύτερης σκηνοθεσίας σε video clip έλαβε ο Κώστας Καπετανίδης για το "Κάλαντα" της Δέσποινας Βανδή. Ο Κώστας Μαρτάκης αναδείχθηκε νικητής στην κατηγορία Καλύτερου video clip από πρωτοεμφανιζόμενο για το "Ναι".
Live Earth
right|150px Με το όνομα αυτό έμεινε γνωστή μια σειρά συναυλιών που πραγματοποιήθηκαν στις 7 Ιουλίου 2007, ξεκινώντας μια καμπάνια τριών ετών για την καταπολέμηση της κλιματικής αλλαγής και την ευαισθητοποίηση της ανθρωπότητας σε θέματα περιβάλλοντος. Οι συναυλίες δόθηκαν ταυτόχρονα σε 12 πόλεις ανά την υφήλιο και αναμεταδόθηκαν τόσο από την τηλεόραση, όσο μέσω δορυφόρου, από το ραδιόφωνο και από το Διαδίκτυο. Μεταδόθηκαν σε πάνω από 130 χώρες και σε αυτές συμμετείχαν ως ερμηνευτές ή παρουσιαστές δεκάδες διασημότητες του πενταγράμμου και της υποκριτικής.
2007 MTV Video Music Awards
Η εκδήλωση έλαβε χώρα στις 9 Σεπτεμβρίου, στο Λας Βέγκας. Μεταδόθηκαν ζωντανά από το κανάλι του Αμερικανικού MTV. Οι υποψηφιότητες είχαν ανακοινωθεί από τις 7 Αυγούστου. Το βραβείο για το καλύτερο βιντεοκλίπ της χρονιάς έλαβε η Ριάννα για το τραγούδι “Umbrella”. Τα βραβεία των καλύτερων ερμηνευτών απονεμήθηκαν στον Τζάστιν Τίμπερλεϊκ και τη Φέργκι, ενώ το αντίστοιχο βραβείο για συγκρότημα έλαβαν οι Fall Out Boy. Για τη σκηνοθεσία του βιντεοκλίπ του Τζάστιν Τίμπερλεϊκ με τίτλο "What Goes Around...Comes Around" βραβεύτηκε ο Σάμιουελ Μπάγιερ.